**Lahdenväylä** on moottoritie, joka johtaa Helsingistä Lahden suuntaan. Se on osa Helsingistä Utsjoelle johtavaa valtatietä 4. Lahdenväylä alkaa Helsingin Vanhastakaupungista, jossa Kustaa Vaasan tie Koskelan raitiovaunuvarikon kohdalla muuttuu moottoritieksi. Vantaan ja Keravan rajalla tien nimi vaihtuu *Lahden moottoritieksi*. Tie jatkuu moottoritienä Lahteen ja siitä edelleen Heinolaan asti.

Lahden moottoritiellä on Suomen pisin yhtämittainen 120 km/h:n nopeusrajoitusalue kesäaikaan: se alkaa Kehä III:n liittymästä ja jatkuu Heinolaan Lusin suoran alkuun. Lahdenväylä on vilkkaimmillaan Porvoonväylän ja Kehä I:n liittymien välillä (80 000 ajoneuvoa vuorokaudessa).*lähde?* Lahdenväylä muodostaa osan Norjan Vardøsta Helsinkiin, Gdanskiin ja edelleen Kreikan Kreetan saaren Siteíaan johtavaa eurooppatietä E75.

Historia
--------

Moottoritien ensimmäinen, neljän kilometrin tieosuus Vanhastakaupungista Viikkiin valmistui vuonna 1969. Uusi kuusikaistainen tie sai nimekseen *Koillinen moottoritie* tien suunnan ja moottoritiemäisen luonteensa mukaan. Moottoritietä jatkettiin Järvenpäähän vuonna 1973. Tällöin tie rakennettiin Kehä III:lle saakka aikaisemman, 1950-luvulla rakennetun Lahdentien paikalle. Pohjoisempana uusi tie rakennettiin vanhan viereen ja vanha tie jäi rinnakkaistieksi, seututieksi 140. Vuonna 1972 valmistui lisäksi Lahdenväylään Helsingin Jakomäessä liittyvä Porvoonväylä, joka ulottui siinä vaiheessa Sipoon Massbyhyn. Tämä yhteys korvasi Itäväylän (Seututie 170) Helsingin ja Porvoon välillä valtatienä 7.

1990-luvun puolivälissä Järvenpäästä Lahteen johtanut moottoriliikennetie oli ruuhkainen ja onnettomuusaltis, joten sen parantamista moottoritieksi alettiin suunnitella. Moottoritie Järvenpäästä Lahteen valmistui vuonna 1999. Se oli Suomen ensimmäinen ns. elinkaarimallilla rakennettu tie.

Vuonna 2007 yhtenäistä moottoritietä Helsingistä on Lahden ohi Heinolan Lusiin saakka. Tieosuus Lahti–Heinola parannettiin ohituskaistatiestä moottoritieksi vuosina 2003–2005.

* Lahdenväylä Viikin kohdalla.Lahdenväylä Viikin kohdalla.
* Valtatie 4/Lahdenväylä Kehä I:n eritasoliittymän kohdalla.Valtatie 4/Lahdenväylä Kehä I:n eritasoliittymän kohdalla.
* Lahdenväylä Jakomäen kohdalla.Lahdenväylä Jakomäen kohdalla.

Lähteet
-------

1. ↑  United Nations Economic Commission for Europe, Inland Trasport Committee: Road Transport Infrastructure. European Agreement on Main International Traffic Arteries (AGR). Consolidated text of the AGR (TRANS/SC.1/2002/3) (Eurooppatie E75 ja sen reitti mainitaan julkaisun sivulla 15.)  5. huhtikuuta 2002. United Nations Economic and Social Council. Viitattu 10.5.2015. (englanniksi)

Aiheesta muualla
----------------

* Kelikameroita Lahdenväylältä (vt4): Helsinki, Tattarisuo (Arkistoitu – Internet Archive), Vantaa, Korso (Arkistoitu – Internet Archive), Järvenpää (Arkistoitu – Internet Archive), Mäntsälä Lahti, Ahtiala (Arkistoitu – Internet Archive)

Liittymät Helsingistä Korsoon

|  |  |  |  |  |  |
| --- | --- | --- | --- | --- | --- |
|  | Nro | Km |   Nimi |   Tie |   Viitoitus |
|  |   |  |  |   Kustaa Vaasan tieValtimontie | Keskusta  |
|  |         **Lahdenväylä** (2+2) |
|  | 

|  |
| --- |
|  1 |

 |  | Koskelan eritasoliittymä | ViikintieKoskelantie | Käpylä Viikki;   alkaa |
|  |         **Lahdenväylä** (3+3) |
|  |  |   |  | Vantaanjoki |  |
|  | 

|  |
| --- |
|  2 |

 |  | Viikin eritasoliittymä (Suuntaisliittymä etelän suuntaan) | Pihlajamäentie | ViikkiPihlajamäki |
|  |         **Lahdenväylä** (4+4) |
|  | 

|  |
| --- |
|  3 |

 |  | Kivikon eritasoliittymä |   **Kehä I** | Kehä I MalmiItäkeskus |
|  |       **Lahdenväylä** (3+3) |
|  | 

|  |
| --- |
|  4 |

 |  | Tattariharjun eritasoliittymä (Suuntaisliittymä etelän suuntaan) |        **Porvoonväylä** | Kotka, Kouvola, Porvoo |
|  |     **Lahdenväylä** (2+2) |
|  |  |  |  Helsingin ja Vantaan kunnanraja |  |  |
|  | 

|  |
| --- |
|  5 |

 |  | Käärmeportin eritasoliittymä |       **Kehä III**      **Kehä III** |  Kehä III, Tikkurila |
|  | 

|  |
| --- |
|  6 |

 |  | Kuninkaanmäen eritasoliittymä |   Vanha Porvoontie | KoivukyläKuninkaanmäki |
|  | 

|  |
| --- |
|  7 |

 |  | Korson eritasoliittymä |   Kulomäentie  Sipoontie | KorsoSipoo |
|  |     **Moottoritie** (2+2), jatkuu Heinolan Lusiin |

Pääkaupunkiseudun isot liikenneväylät

|  |  |
| --- | --- |
| Kehätiet | 
* Kehä I
* Kehä II
* Kehä III
* *Kehä IV* (suunnitteilla)

 |
| Ulosmenotiet | 
* Länsiväylä
* Turunväylä
* Vihdintie
* Hämeenlinnanväylä
* Tuusulanväylä
* Lahdenväylä
* Porvoonväylä
* Itäväylä

 |
| Muut tiet | 
* Seututie 100
* Seututie 110 (Turuntie)
* Seututie 130
* Seututie 140

 |